open-index/open-wikipedia-markdown huggingface dataset:
קינגסלי טאפט

**קינגסלי ארטר טאפט** (בשם מלא באנגלית: **Kingsley Arter Taft**; 19 ביולי 1903 – 28 במרץ 1970) היה פוליטיקאי אמריקאי מאוהיו, בן למשפחת טאפט. כיהן כשופט וכנשיא  וייצג את מדינתו ב.

## ביוגרפיה

טאפט נולד בקליבלנד שבאוהיו ל ולמרי אליס (ארטר) טאפט. הוא סיים את לימודיו התיכוניים וקיבל תואר ראשון מ. קינגסלי היה חבר באחווה . ב-1928 קיבל תואר במשפטים מאוניברסיטת הרווארד, וטאפט החל לעסוק בעריכת דין באוהיו. קינגסלי התקדם עד שהפך לשותף במשרד עורכי הדין שנקרא בהמשך "ארטר והאדן" .

טאפט כיהן בבית הנבחרים של אוהיו מ-1933 ל-1934 וב-1940. באותה שנה נבחר למועצת החינוך של שייקר הייטס, ובשנתו האחרונה שם (1942) כיהן כנשיא המועצה. טאפט שירת בצבא ארצות הברית במהלך מלחמת העולם השנייה, ובסיום שירותו הצבאי הגיע לדרגת מייג'ור.

ב-1946 הסנאטור מטעם אוהיו הרולד בארטון התפטר על מנת להפוך לשופט בבית המשפט העליון של ארצות הברית. תפקידו של בארטון בסנאט התפנה, ובבחירות מיוחדות ניצח טאפט את מועמד המפלגה הדמוקרטית הנרי וובר, ונבחר לסנאט. טאפט כיהן בשארית תקופתו של בראטון, וכהונתו בסנאט הסתיימה בינואר 1947, לאחר שבחר שלא להתמודד לכהונה נוספת. בסנאט כיהן יחד עם בן משפחה רחוק שלו, רוברט טאפט.

ב-1948 נבחר לכהן כשופט ב, והביס את מועמד המפלגה הדמוקרטית . ב-1954 נבחר מחדש לתפקיד ללא מתנגדים. ב-1960 גבר על ג'וזף אליסון, ונבחר לקדנציה שלישית, אך ב-1962 החליט טאפט להתמודד על תפקיד נשיא בית המשפט. הוא גבר על הנשיא המכהן  בן ה-74, שהתמודד לכהונה שישית. ויגנדט הפסיד לטאפט בהפרש של פחות מ-1,600 קולות מתוך 2.6 מיליון קולות, וטאפט נבחר לכהן כנשיא בית המשפט העליון של אוהיו. ב-1968 הביס את מועמד המפלגה הדמוקרטית ג'ון סי דאפי ונבחר לתפקיד מחדש, אך ב-1970 נפטר בעודו מכהן בתפקיד.

## חיים אישיים
טאפט הכיר את אשתו, לואיז דאקין בעת לימודיו באמרסט קולג'. הם נישאו ב-14 בספטמבר 1927, ונולדו להם ארבעה בנים.

טאפט נקבר בקליבלנד, עיר הולדתו.

## קישורים חיצוניים
* 
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:משפחת טאפט
קטגוריה:חברי הסנאט של ארצות הברית מאוהיו
קטגוריה:בוגרי מכללת אמהרסט
קטגוריה:בוגרי בית הספר למשפטים באוניברסיטת הרווארד
קטגוריה:סנאטורים חברי המפלגה הרפובליקנית
קטגוריה:קצינים וחוגרים בצבא ארצות הברית
קטגוריה:שופטי בתי המשפט של מדינת אוהיו
קטגוריה:אמריקאים שנולדו ב-1903
קטגוריה:אמריקאים שנפטרו ב-1970
צ'וקאוני

**צ'וקאוני** (באנגלית: **Chukauni**; בנפאלית: **चुकौनी)** הוא מאכל נפאלי הנפוץ במחוז פלפה, מערב נפאל.

המאכל מורכב מתפוח אדמה, יוגורט, בצל, כוסברה, פלפל שחור ומלח המעורבבים יחד ומבושלים.

צ'וקאוני נחשב למתאבן, ניתן לאכול אותו כשהוא חם או קר בליווי אורז מאודה, רוטי או מאדו ואדה.

## קישורים חיצוניים

* מתכון להכנת צ'וקאוני, באתר Myrepublica 
## הערות שוליים

קטגוריה:המטבח הנפאלי
קטגוריה:המטבח האסייתי
רובלס

**רובלס** (Robels) הוא שם משפחה שמקורו בספרדית ומשמעותו עצי אלון.

קטגוריה:שמות משפחה ספרדיים
אליפות CONCACAF 1963

**אליפות CONCACAF 1963** נערכה בין ה-23 במרץ ל-7 באפריל 1963, והייתה המהדורה הראשונה של אליפות צפון אמריקה בכדורגל. קוסטה ריקה זכתה בתחרות זכתה באליפות בפעם הראשונה בתולדותיה לאחר שלא הפסידה אף משחק.

## שלב הבתים

### בית א'

### בית ב'

## שלב הגמר

קטגוריה:תחרויות כדורגל ב-1963
קטגוריה:אליפות CONCACAF
אלחנדרו קבררה

**אלחנדרו קבררה** (בספרדית: **Alejandro Cabrera**; נולד ב-30 בספטמבר 1992 בלוס קונדורס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת באנפילד מליגת העל הארגנטינאית.

## קריירת מועדונים
קבררה גדל במחלקות הנוער שלאתלטיקו אלמפוארטה, ארחנטינו קולוניאל, טאז'רס ודפורטיבו אטלאיה. הוא החל את הקריירה המקצוענית שלו בקבוצות ארחנטינו קולוניאל וקלוד רונקדו מהליגות הנמוכות בארגנטינה.

ב-1 ביולי 2016 חתם באסטודיאנטס דה ריו קואטרו, עמה שיחק בליגת המשנה הארגנטינאית, וכן בליגה הארגנטינאית השלישית ובליגה הארגנטינאית הרביעית. הוא ערך 88 הופעות ליגה במדי המועדון, בהן הבקיע שני שערים.

ב-20 באוגוסט 2020 הושאל לבאנפילד מליגת העל הארגנטינאית עד לדצמבר 2021. ב-26 בדצמבר 2021 חתם על חוזה קבוע במועדון.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני באנפילד
קטגוריה:ארגנטינאים שנולדו ב-1992
דניאל (שיר של אילנית)

"**דניאל**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה התשיעית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

## על השיר
"דניאל" נכתב והולחן על ידי יובב כץ, והופק על ידי מתי כספי. הוא מושר על ידי הדוברת, ככל הנראה אמו או חברתו הטובה של הילד דניאל המנוח. העלילה מתרחשת בעונת האביב בגן פורח בו הדוברת מטיילת. חסרונו של דניאל מעפיל על האווירה האופטימית והשמחה של הגן, שכן השיר מסתיים בשאלות עצב כמו "האם אוכל כעץ שקד לפרוח שוב?".

"דניאל" זכה להצלחה במצעדי הפזמונים השבועיים במדינת ישראל. במצעד של הגל הקל דורג במקום החמישי, ואילו בגלי צה"ל שהה ארבעה-עשר שבועות רצופים בדירוג, כשבשיאו הגיע למקום השלישי.

## מיקומי שיא

## קישורים חיצוניים

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים על האביב
קטגוריה:סינגלים בהוצאת הד ארצי
אדם רחוק

"**אדם רחוק**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה השביעית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

## על השיר
"אדם רחוק" נכתב על ידי אלי בכר ומשה בן שאול, והופק על ידי נתן כהן. הוא מתפרש על שלושה בתים, כשלאחר כל בית מבוצע פזמון. בסיום השיר מושר הפזמון פעם נוספת לאחר קטע מעבר. מסופר על אדם רחוק שחוזר אל חייה של הדוברת בשיר בהדרגה. תחילה הוא שואל לשלומה, אחר כך צילו נופל על שתי ידיה של אילנית ולבסוף שוב עוזב.

"אדם רחוק" זכה להצלחה במצעדי הפזמונים השבועיים במדינת ישראל. במצעד של הגל הקל דורג במקום הרביעי, ואילו בגלי צה"ל שהה תשעה שבועות רצופים בדירוג, כשבשיאו הגיע למקום התשיעי.

## מיקומי שיא

## קישורים חיצוניים

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים על געגוע
קטגוריה:סינגלים בהוצאת הד ארצי
סאג

**סאג** (באנגלית: **Saag**; באורייה: **ଶାଗ**) הוא מאכל הודי הנפוץ במדינות תת-היבשת ההודית.

המאכל מורכב מתרד, זרעי חרדל, ברוקולי, עלי קולרד ותרד מלאבר הנטחנים או נקצצים דק ולהם מוסיפים גבינת צ'נה או בשר כבש.

נהוג לאכול סאג בארוחת הצהריים ולהגיש אותו בליווי רוטי, נאן או מאקי קי רוטי.

המאכל נחשב לנפוץ באזור אודישה אשר בצפון הודו ובמחוז פנג'אב בפקיסטן.

## ראו גם

* חורשט סבזי
* פלאק פניר

## קישורים חיצוניים

* מתכון להכנת סאג, באתר Allrecipes

## הערות שוליים

קטגוריה:המטבח ההודי
קטגוריה:המטבח הנפאלי
קטגוריה:המטבח הפקיסטני
לואיס צ'אווס

**לואיס גרארדו צ'אווס מגאז'ון** (בספרדית: **Luis Gerardo Chávez Magallón**; נולד ב-15 בינואר 1996) הוא כדורגלן מקסיקני המשחק בעמדת הקשר  בדינמו מוסקבה מליגת העל הרוסית ובנבחרת מקסיקו.

## קריירת מועדונים
צ'אווס גדל במחלקות הנוער של פצ'וקה ובגיל 16 הצטרף לזו של טיחואנה. ב-19 ביולי 2014 ערך את הופעת הבכורה שלו בקבוצה הבוגרת במשחק נגד פואבלה. ב-20 בינואר 2016 הבקיע את שערו הראשון בקבוצה במשחק הגביע נגד מורסילאגוס.

במהלך עונת  צ'אווס חזר לפצ'וקה. ב-27 ביולי ערך את הופעת הבכורה שלו בקבוצה במשחק בליגה וראקרוס. זכה עם המועדון בליגת האפרטורה בשנת .

## קריירה בינלאומית
ב-28 באפריל 2022 צ'אווס ערך את הופעת הבכורה שלו בנבחרת מקסיקו במשחק ידידות נגד . באותה שנה השתתף עם הנבחרת במונדיאל 2022 ואף כבש את שער הבכורה שלו בנבחרת במסגרת המונדיאל בניצחון 1-2 נגד .

שנה לאחר מכן השתתף עם הנבחרת בגביע הזהב 2023.

נכלל בסגל נבחרת מקסיקו לטורניר קופה אמריקה 2024.

## תארים
; פצ'וקה
*ליגת העל המקסיקנית: אפרטורה 

; נבחרת מקסיקו
*גביע הזהב של CONCACAF: גביע הזהב 2023

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני טיחואנה
קטגוריה:כדורגלני פצ'וקה
קטגוריה:כדורגלני דינמו מוסקבה
קטגוריה:כדורגלני נבחרת מקסיקו
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:מקסיקנים שנולדו ב-1996
מתאוס קוסטה

**מתאוס דה מלו קוסטה** (בפורטוגזית: **Matheus de Mello Costa**; נולד ב-26 בינואר 1995 במינאס ז'ראיס שבברזיל) הוא כדורגלן ברזילאי המשחק בעמדת הבלם בקבוצת מאריטימו מליגת העל הפורטוגלית.

## קריירת מועדונים
בשנת 2015 החל קוסטה לשחק בדמוקרטה מהליגות הנמוכות בברזיל. בהמשך שיחק בקבוצות ריאל מסאמה, ליישואש ווויזלה במסגרת הליגה הפורטוגלית השנייה והליגה הפורטוגלית השלישית.

ב-1 ביולי 2021 חתם במאריטימו מליגת העל הפורטוגלית.

## קישורים חיצוניים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני ליישואש
קטגוריה:כדורגלני מאריטימו
קטגוריה:ברזילאים שנולדו ב-1995
סולו? הופעה פומבית

"**סולו? הופעה פומבית**" הוא אלבום האולפן ה-11 של הזמרת הישראלית אילנית. את האלבום הוציאה לאור בשנת 1976 חברת התקליטים הד ארצי. הוצאתו באה לאחר האלבום טיול לילי ושירים אחרים שאני אוהבת, שנכשל מבחינה מסחרית. הפעם הצליחה אילנית להכניס שתיים מרשימת הרצועות למצעדי הפזמונים השבועיים בישראל: "כך היה כך יהיה" ו"הכרתי פעם איש".

## רשימת רצועות

## קישורים חיצוניים

## הערות שוליים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
צג יעד

ממוזער|צג אוטובוס ראשי הנמצא מעל השמשה הקדמית
**צג יעד** (או: **צג תחבורה**) הוא צג הנמצא בחלקו הקדמי, הצדדי או האחורי של אמצעי תחבורה ציבורית, כמו אוטובוס, רכבת נוסעים או רכבת קלה. צג זה מציג את מספר הקו ואת יעדו. הצג הראשי, הנמצא בקדמת האוטובוס, ממוקם על החלק העליון (או מעל) השמשה הקדמית.

נוסף להם, ישנו צג פנימי ראשי בכל אוטובוס, המראה את שם התחנה הבאה, ולפעמים גם את מרחקה.

צורת הצגים, שפתם, ומיקומם הוא דבר משתנה, המושפע מגורמים של חברת התחבורה, מיקום ומדינה. ברוב הצגים השפות יהיו השפה המקומית והאנגלית.

בהרבה מקרים, ישנם הבדלים משמעותיים בין שעת ההגעה המוצגת בצגים לבין שעת ההגעה באפליקציות ניווט שונות, כדוגמת מוביט.

## בישראל
בישראל נהוגה הצגת מספר הקו על הצג הקדמי בצד ימין, ומשמאלו תוצג תחנת היעד. מצב זה גם נהוג בצג הצדדי של כלי התחבורה. הצג האחורי בישראל יציג רק את מספר הקו, ללא כיוונו.

הצג הפנימי הראשי בכלי התחבורה בארץ מראה את שם התחנה הבאה, ומתחלף, כמו כל צגי הכלי, בשלוש שפות שונות: עברית, אנגלית וערבית.

בישראל ישנו צג נוסף, הנמצא בחלק מהאוטובוסים, וממוקם מול הדלתות האחוריות ומראה מספר תחנות קרובות, זמני הגעה אליהן, תחנת יעד, ומספר קו.

צורת הצגים והמבנה שלהם דומים ועקביים מאוד בכל רחבי מדינת ישראל, כאשר אחד ההבדלים המשמעותיים ביניהם הוא הצגת מרחק על הצג הפנימי הראשי באוטובוסים הנוסעים מרחקים גדולים יחסית בין תחנה לתחנה.

## טכנולוגיה
כמה סוגים שונים של טכנולוגיות משמשים את הצגים, הנפוצים שבהם טכנולוגיות LED ו-LCD. בחוק אמריקאים עם מוגבלויות משנת 1990 נקבעו הגדרות חובה לצגים אלה, כמו הגובה והרוחב שלהם.

טכנולוגיות נוספות הנמצאות בשימוש רחב הן שלטים מתחלפים ושלטי פלסטיק.

## קישורים חיצוניים

## הערות שוליים

קטגוריה:תחבורה ציבורית
קטגוריה:אוטובוסים
Chinasat

**Chinasat** (בסינית:**中星,Zhōngxīng**) הוא מותג של לווייני תקשורת שמופעלים על ידי חברה China Satellite Communications.

## היסטוריה
הרפובליקה העממית של סין החלה לשגר לווייני תקשורת בשנות ה-80 של המאה ה-20. תחילה שוגרו מספר לוויינים לצורך בדיקת טכנולוגיה. לוויין פעיל ראשון שוגר בשנת 1988 וקיבל שם "Chinasat 1". הוא נבנה על ידי מדענים ומהנדסים מקומיים. השיגורים נמשכו תוך ניצול טכנולוגיה מקומית. לוויינים ראשונים היו תחת שליטה של גורמים צבאיים. בהמשך השליטה הועברה לחברה שהייתה חלק של משרד הדואר והתקשורת של סין. בסביבות שנת 2000 הוקמה חברה China Satellite Communications Corporation שהיא חברת בת של תאגיד הטכנולוגיה בתחום החלל של סין. שמם הלוויינים שונה ל-Chinasat.

רוב הלוויינים נבנו על ידי CAST, שהיא יחידה של תאגיד הטכנולוגיה בתחום החלל של סין. הם שוגרו מאתרי שיגור בסין ובעזרת משגר סיני. רק חלק קטן של הלוויינים הוזמן מחברות מובילות בתחום זה מחוץ לסין. לוויין "Chinasat 8" הוזמן אך אספקתו לא בוצע עקב הסנקציות.

חלק מהלוויינים שוגר לטובת צבא השחרור העממי ופעול לטובתם ובאחריותם. מידע טכני על לוויינים אלו מוגבל.

נכון לשנת 2023 שיגורי הלוויינים נמשכים.

## רשימת לוויינים

## קישורים חיצוניים
* נתוני לוויינים ושיגורים

קטגוריה:לווייני תקשורת
קטגוריה:לוויינים סינים
קונסרבטוריון אקדמא

ממוזער|200x200 פיקסלים|הסמליל הישן של אקדמא
**קונסרבטוריון אקדמא אשדוד** הוא המוסד העירוני של אשדוד ללימודי הנגינה על כלי הנגינה השונים המיועדים בעיקר לילדים ובני נוער. המוסד מקיים קונצרטים, תחרויות וסדנאות. הקונסרבטוריון נוסד ב-1966, ומאז שנת 2000 שוכן ב"מרכז תרבות מונארט" בקריית התרבות ע"ש צבי צילקר.

## היסטוריה
הקונסרבטוריון הוקם בשנת 1966 במועצה המקומית אשדוד על ידי גדעון שמיר, נפתלי אדלר, חניתה צוובנר וריקרדו פוטורנסקי.

הקונסרבטוריון הוקם תחילה בתור אגודה עות'מאנית בפיקוח משרד החינוך. עיריית אשדוד תחת ראש העירייה צבי צילקר חתמה על הסכם עם אקדמא על הרחבת פעילותה, שאיפשר לה להקים בתי ספר למוזיקה, בלט ותנועה, חוגים לילדים ותזמורות. ההסכם חייב את אקדמא לקבל כל תלמיד המעוניין ללמוד מוזיקה או אמנות בתנאי שיעבור מבחן כניסה ותחת שכר לימוד מינימלי ובהנחות התואמות את מצבו החברתי-כלכלי של התלמיד מקרן מלגות לתלמידים מוכשרים מעוטי יכולות שהקימה. אגודת אקדמא, לפי אותו הסכם – הקימה גם תזמורת כלי נשיפה עירונית בת שלושים נגנים וכן תזמורת נוער, כשכלי הנגינה מומנו על ידי העירייה בסך 45 אלף לירות, שגייסה מחברת עמיגור. עיריית אשדוד העמידה בתמורה לרשות הקונסרבטוריון הצעיר מבנים לרשותה לקיום פעילותה ללא תשלום.

ב-1975 הוקמה תזמורת הנוער של אשדוד, כחלק מאקדמא.

בתחילה, שכן הקונסרבטוריון בבית הספר "גאולים" ברובע א', וב-1986 עבר לבית הספר "ארזים" ברובע ד'. בשנת 2000 עבר למקום קבע במרכז מונארט.

## פעילות
### מחלקות

### פרויקטים
ממוזער|250x250 פיקסלים|קונצרט "פרחי שמש", 2025

#### פרחי שמש

פרויקט הלחנה להנצחת אביבה אור-שלום ולתמיכה בלימודי הלחנה לתלמידים בעלי כישרון בולט בתחום. במסגרת הפרויקט, תלמידים מקבלים הדרכה להלחנת שיריה של אור-שלום, ואלו מנוגנים על ידי הרכב של אקדמא. התלמידים המצטיינים זוכים במלגה להמשך לימודי הלחנה. הפרויקט פועל משנת 2011, וממומן מההקדש לזכר אור-שלום. הפרויקט מנוהל על ידי פרופסור נינו לוי ורעייתו סימה.

#### בית ספר מנגן
פרויקט לימודי נגינה בבתי ספר יסודיים בעיר אשדוד. במסגרת הפרויקט, תלמידים לומדים כלי נגינה בשיעורים קבוצתיים במהלך יום הלימודים בבית הספר. השיעורים מועברים על ידי מורים מהקונסרבטוריון. בסוף שנת הלימודים מתקיים קונצרט סיום לציון הישגיהם המוזיקליים של התלמידים. כמו כן, מוצעת לתלמידים המעוניינים האפשרות להמשיך ללימודים בקונסרבטוריון בשנת הלימודים הבאה.

### תחרויות
* **פסנתר לתמיד**: תחרות ארצית לפסנתרנים צעירים שעורך הקונסרבטוריון יחד עם מרכז מונארט ועיריית אשדוד משנת 2009. מטרת התחרות היא גילוי כישרונות צעירים (בגילאים 6–28) בנגינה בפסנתר להזנקת הדורות הבאים של הפסנתרנים בעיר.
* **תחרות כלי נשיפה לזכרו של עֹז ישראלי**

## קישורים חיצוניים

* 

* 

### כתבות
* 
* 

## הערות שוליים

קטגוריה:ישראל: בתי ספר למוזיקה
קטגוריה:אשדוד: תרבות
ויל סולאס

**וויליאם (וויל) אנדרו סולאס** (באנגלית: **William (Will) Andrew Solace**) הוא דמות בדיונית שיצר הסופר ריק ריירדן והוא מופיע בסדרות הספרים "פרסי ג'קסון והאולימפיים","גיבורי האולימפוס", "גורלו של אפולו" ובספר "השמש והכוכב" מאת ריק ריירדן. ההופעה הראשונה שלו הייתה בספר "פרסי ג'קסון ותקוות האולימפוס", כשנלחם בקרב על מנהטן ועזר לרפא פצועים.

וויל הוא הבן של אפולו, אל הרפואה, השמש, הנגינה, הנבואה והיופי הגברי. ההורה האנושי שלו היא נעמי סולאס, זמרת קאנטרי.

וויל הוא חצוי, חצי אל יווני, וחצי אדם.

יש לו כישרון לרפא אנשים, והגוף שלו יכול לזהור בנוסף יש לו שריקה על קולית שאיתה הוא מנע קרב בין היוונים לרומאים.

וויל ירש את תואר המדריך הראשי של ביתן אפולו, לאחר שהמדריך הקודם, מייקל יו, מת בקרב על מנהטן, שהתרחש בספר החמישי בסדרת הספרים "פרסי ג'קסון והאולימפיים"(תקוות האולימפוס).

הוא בזוגיות עם ניקו די אנג'לו, בן האדס מתחילת הסדרה של גרולו של אפולו.

## ביוגרפיה דמיונית
וויל הופיע לראשונה בספר פרסי ג'קסון ותקוות האולימפוס ונלחם בקרב על מנהטן ונאמר שאף על פי שהוא לא נלחם הוא היה מרפא מעולה. לאחר שמייקל יו מת, ויל תפס את מקומו בתור ראש ביתן אפולו.

בספר הגיבור האבוד, וויל משאיל לאנבת' ובוץ' את המרכבה המעופפת של ביתן אפולו, ומאוד התעצבן עליהם שהם החזירו את המרכבה הרוסה. הוא עשה לליאו סיור במחנה לאחר שהפייסטוס הכיר בו, וסיפר לו על פרסי ג'קסון וצ'ארלס בקנדורף, לפני שהוא השאיר את ליאו עם חבריו לביתן תשע.

בספר דם האולימפוס, יחד עם לו אלן, בת הקטה, וססיל, בן הרמס, הוא עזר לניקו לחבל במחנה הרומאים. נאמר שהוא היה המיילד שיילד את הבן של המאמן הדג', וזאת הסיבה שהוא רצה להצטרף למשימה. במהלך המשימה שלהם וויל וניקו מתווכחים על כוחות השאול של ניקו משום שוויל מסרב שניקו ישתמש בכוחות שלו.

לאחר שהסתיימה המלחמה, וויל כעס על ניקו כי הוא לא ביקר אותו ועזר לו לטפל בפצועים מהמלחמה או אפילו להגיד "שלום". וככה התחיל רשמית השיפ סולאנג'לו, בין וויל וניקו.

בספר האורקל הנסתר, וויל עזר לאפולו להתאושש אחרי שהגיע למחנה. הוא הלך עם אפולו לבית הגדול, שם הם פגשו את ניקו והוא מציג את ניקו בתור בן זוגו. הוא היה בן הזוג של ניקו במירוץ בשלוש רגליים, ולאחר מכן הוא עזר בטיפול בחצויים שנפצעו בתחרות. בזמן ההתקפה על המחנה, וויל וניקו לקחו מרכבה ונתנו לאפולו, קיילה ואוסטין להשתמש בה בשביל להציל את המחנה.

נאמר שוויל לא כשרוני במוזיקה ובלחימה כמו שאר אחיו, אבל הוא מרפא מצוין. בנוסף, נאמר שוויל יכול לשרוק בעוצמה כזאת שתשאיר את כל מי ששומע אותו מבולבל והוא יכול לזהור בחושך.

## מראה ואישיות
וויל מתואר כבעל שיער בלונדיני ועיניים כחולות. 

הוא חייכן ואמיץ, עוזר לחבריו ויש לו רעיונות חכמים. וויל הוא ביסקסואל.

## כוחות
וויל לא טוב בלחימה, אבל הוא ממש טוב בריפוי. הוא יכול לשרוק בעוצמה חזקה ביותר, והוא יכול גם לזהור בחושך.

כלי הנשק שלו הוא ריפויי, זהירה כמו השמש באור חזק ושריקה על קולית. בניגוד לרוב ילדי אפולו, וויל לא משתמש בחץ וקשת, כי אין לו את המתת הזאת מאפולו.

קטגוריה:פרסי ג'קסון והאולימפיים - דמויות
קטגוריה:אלים למחצה בדיוניים
המשוטט

**המשוטט** הוא סרט קולנוע ישראלי משנת 2010 בכתיבה ובימוי של אבישי סיון, עם עמרי פירר ועלי נאסר בתפקידים הראשיים.

העלילה היא על תלמיד ישיבה, ילד יחיד להורים חוזרים בתשובה, שמוצא מפלט למחשבותיו בשיטוטיו דרך בתי כנסת, חדרי מיון וסמטאות נטושות. מרבית הסרט מתאר את שיטוטיו, כמעט ללא דיאלוג.

הסרט הוצג בפסטיבל קאן 2010 (מסגרת "שבועיים של במאים") ובפסטיבל הקולנוע הבינלאומי בוורשה 2010.

הסרט זכה בפרס על סרט הביכורים (אבישי סיון) ועל הצילום (שי גולדמן) בפסטיבל הקולנוע ירושלים 2010.

## תקציר העלילה
יצחק (עמרי פירר) הוא בחור ישיבה בן 19, בן יחיד להורים ששחזרו בתשובה. בערב שבת הוא חש בכאבים עזים במתנו. אביו נתן (עלי נאסר) מוביל אותו למונית שנוסעת לבית חולים בעוד הוא הולך ברגל.

בבדיקות מתגלה כי הוא סובל מאבני כליה וכי עליו לשתות הרבה. הרופא (רמי ברוך) מגלה לו כי יש לו וריקוצלה על האשך וכי עליו לעבור ניתוח להסרתו היות שזה פוגע בפוריות שלו.

הדבר מגביר את מצוקתו הנפשית של יצחק. הוא מרבה להיעדר מהישיבה. הוא גם מגלה כי אביו היה בעבר עבריין וכי אמו הייתה שוטרת שבעבר עזרה לו ואז הם חזרו ביחד בתשובה והתחתנו. יצחק הולך לכותל המערבי ומטמין בין האבנים פתק עליו כתב לאלוהים שלא יכעס על אביו...

יצחק עובר בדיקת זרע ואחר כך מנותח בבית החולים. כעת אביו מחפש לו שידוך. הוא נפגש עם המשודכת (רינת מטטוב), קונה לה גלידה אך הם כמעט לא מוציאים מילה כל הפגישה.

יצחק מיואש, הוא לובש בגדים חילוניים ופוגש בזונה מזדקנת (עדי קפלן) אך הוא לא מוכן להשתמש בקונדום והיא מגרשת אותו.

הוא ממשיך לשוטט בסמטאות ונתקל בבחורה שתוייה או מסוממת (תמי ברק), שמדדה בקושי והוא עוזר לה לעלות לדירתה ושם כופה את עצמו עליה במה שנראה כמו אונס. הוא נבהל וממהר למשטרה כדי להסגיר את עצמו אבל היומנאי (צחי גראד) עסוק מידי ולא מתפנה לטפל בו. יצחק חוזר אבל וחפוי ראש לבית הוריו.

## צוות השחקנים

## קישורים חיצוניים

*המשוטט, בארכיון הסרטים הישראלי
*המשוטט, בספר הקולנוע הישראלי
*המשוטט, באתר אידיבי.
* 

קטגוריה:סרטים בעברית

קטגוריה:סרטי דרמה ישראליים
קטגוריה:סרטי 2010
קטגוריה:יהדות חרדית בקולנוע
קטגוריה:סרטים ישראליים משנת 2010
רגב ברוך

**רגב ברוך** (נולד ב-4 ביולי 1988) הוא מלחין ומתופף ישראלי.

## ביוגרפיה
בשנת 2015 סיים את לימודיו באקדמיה למוסיקה ולמחול בירושלים במסלול ג'אז.
במהלך הלימודים נבחר להשתתף בהרכב הייצוגי של האקדמיה למוסיקה. במסגרת זו הופיע בין השאר בפברואר 2013, בכנס מוזיקה ומוח.

בשנת 2012, במהלך הלימודים, הקים עם שירן קרני ועם נגנים נוספים מהאקדמיה את להקת בינת אל פאנק. באוקטובר 2013 יצא לאור סינגל ראשון בשם 'מן זאמאן'. השיר שנכתב (בשלוב של עברית וערבית) והולחן על ידי רגב ברוך, זכה להצלחה רבה. בין השאר נבחר להיות שיר הליווי של פסטיבל הסרטים חיפה 2014, והושמע כחלק מהפתיח בכל הסרטים שהוצגו בפסטיבל.
רגב ברוך כתב והלחין חלק מהשירים באלבום הבכורה “בינת אל פאנק", שיצא לאור במרץ 2016, וגם חלק
משירי האלבום השני The Great & Glorious Yemenite Funky Thing, שיצא לאור ביוני 2019.
מאז 2017 משמש כמנהל הלהקה.

בשנים 2017–2018 התמחה במקצבים הודים אצל מארק מושייב. בהמשך הקים ביחד עם נבחרת נגנים משובחת, את ההרכב האינסטרומנטלי באבא גנאש. ב-2020 ההרכב הוציא לאור אי.פי. מבוסס על מקצבים הודיים בשלוב גרוב ערבי, שהולחן על ידי רגב ברוך. במרץ 2021 יצא לאור אי.פי. נוסף בשם "החמסה האבודה של סידהרתא", שהוא מסע פילוסופי, רוחני של חיפוש משמעות. גם אי.פי. זה הולחן על ידי ברוך.

כתב (ביחד עם שירן קרני) מוזיקה מקורית לסרטים של יעל קיפר ורונן זרצקי:
ב-2019 לסרט "מאה אחוז" שזכה בפרס הסרט התעודי בפסטיבל הקולנוע ירושלים.
ב-2021 לסרט "דיוקן" שזכה בפרס הסרט התעודי בפסטיבל הסרטים חיפה
ולסרט "היערות האלו" שזכה בפרס הסרט הטוב בפסטיבל סולידריות 2021.

במשך השנים השתתף כמתופף במגוון הרכבים. בין השאר ליווה עם פירקת אלנור את עמיר בניון. היה המתופף של ההרכב "גרשון לייזרסון ונוודי היידיש בלוז" וניגן גם עם "תזמורת הכליזמר הישראלית"- תזמורת קאמרית המבצעת מוזיקת כליזמר ושירי יידיש עתיקים וחדשים.
ניגן באלבום שירי ילדים "ריח של חלומות" שיצא לאור בנובמבר 2016. מילות השירים חוברו על ידי דנה דובדבן והולחנו על ידי נירוס [ניר ברוך, אחיו של רגב] במגוון סגנונות, בלחנים ובעיבודים, שמצטיינים במורכבות מוזיקלית,. השירים באלבום בוצעו על ידי דנה עדיני ואלון עדר.

הופיע גם כנגן, וכשחקן מנגן, בהצגות שהעלתה הבמאית מאיה בואנוס:
בשנת 2018 – בהצגה הדוקומנטרית "המקום ינחם אתכם" שעלתה במסגרת פסטיבל עכו הבינלאומי לתיאטרון אחר.
בשנת 2019 – בהצגה "חוף מבטחים", שבה ניגן ביחד עם תזמורת סימפונט רעננה.

מאז 2022 משתף פעולה גם עם אחיו, המוזיקאי תומר ברוך ומתופף בהופעות חיות של הפרויקט חיות וסינטיסייזרים.

ביולי 2022 הקים עם שירן קרני צמד בשם שירג', שמנגן ושר פופ אלקטרוני.
הצמד פרסם עד כה שלושה סינגלים מתוך האלבום הראשון: Pop, שזכה לתמיכת מפעל הפיס, Bit ו"כל מרה" שבוים על ידי נגה חביון.

## קישורים חיצוניים

* עמוד היו טיוב של באבא גנאש
* דף הפייסבוק של באבא גנאש
* דף הפייסבוק של שירג'

## הערות שוליים

קטגוריה:מלחינים ישראלים
קטגוריה:מתופפים ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1988
כך היה כך יהיה

"**כך היה כך יהיה**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה הראשונה באלבומה ה-11 של הזמרת, סולו? הופעה פומבית.

## על השיר
"כך היה כך יהיה" נכתב והולחן על ידי אהוד מנור ומשה וילנסקי, והופק על ידי אלדד שרים. השיר מתפרש על שלושה בתים, כשלאחר כל בית מושר פזמון אחד וקבוע. הוא מדמה את מסלול חייו של ילד לתור ארוך ומלא בבני אדם אחרים. בסופו אין חוזר לסוף התור, דימוי למוות ולסיום החיים. השיר זכה להצלחה גבוה במצעד הפזמונים השבועי של הגל הקל, ואף דורג במשך שבוע אחד במקום הראשון. במצעד הפזמונים השנתי דורג במקום ה-18.

## מיקומי שיא

## קישורים חיצוניים

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי משה וילנסקי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
הכרתי פעם איש

"**הכרתי פעם איש**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השביעית באלבומה ה-11 של הזמרת, "סולו? הופעה פומבית".

## על השיר
"הכרתי פעם איש" נכתב והולחן על ידי רחל שפירא וקובי אשרת, והופק על ידי אלדד שרים. הוא הוקלט פעם נוספת בשנת 1978 על ידי חוה אלברשטיין, ונכלל באלבומה "התבהרות". הקלטתה של אילנית זכתה להצלחה רבה יותר, אולי כיוון שיצאה כסינגל מסחרי.

ב-27 במאי 1976 נכנס "הכרתי פעם איש" למצעד הפזמונים השבועי של גלי צה"ל במקום ה-18. ב-15 ביולי עלה לשיאו במקום הרביעי, ובסך הכל צעד במצעד עשרה שבועות רצופים.

## מיקומי שיא

## קישורים חיצוניים

## הערות שוליים

קטגוריה:שירי 1976
קטגוריה:שירי 1978
קטגוריה:סינגלים מ-1976
קטגוריה:שירי אילנית
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי קובי אשרת
קטגוריה:שירים שהופקו על ידי אלדד שרים
קטגוריה:שירים על נוסטלגיה
קטגוריה:סינגלים בהוצאת הד ארצי
קבוצת עמוס לוזון יזמות ואנרגיה

**קבוצת עמוס לוזון יזמות ואנרגיה בע"מ** (לשעבר: **קבוצת א. דורי**) המוכרת בשם המקוצר **קבוצת לוזון** היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת ביזמות נדל"ן למגורים וביצוע פרויקטי נדל"ן. בנוסף לכך הקבוצה משקיעה בתחנת הכוח דוראד  ומחזיקה במניות החברה "טריא".

## היסטוריה
החברה נוסדה במרץ 1961 כחברה פרטית בבעלות אורי דורי, וביולי 1993 היא הונפקה בבורסה לניירות ערך בתל אביב. 
במאי 2016 שונה שם החברה מ"קבוצת א. דורי" לשמה הנוכחי.

משרדי החברה שוכנים ברעננה. המנכ"ל ובעל השליטה בה הוא עמוס לוזון.

## תחומי פעילות
* ייזום נדל"ן למגורים בישראל ובפולין באמצעות חברת הבת רונסון
* החזקה בחברת טריא העוסקת בתחום האשראי
* החזקה בחברת דורי אנרגיה שבתורה מחזיקה כ-9.4% ממניות דוראד, המפעילה תחנת כוח פרטית לייצור חשמל באשקלון. 
* פרויקטים קבלניים באמצעות חברת "רום" והחברות הבנות שלה: אינובייט ושיראור.

## בעלי עניין
בינואר 2016 איש העסקים עמוס לוזון רכש את השליטה בחברה תמורת כ-10 מיליון ש"ח.
נכון ליולי 2023 הוא מחזיק בכ-66% ממניותיה באמצעות חברת "ע. לוזון נכסים והשקעות" שנמצאת בבעלותו המלאה.

## החזקות
* לוזון רונסון
* רונסון
* א. דורי (אור יהודה)
* א. דורי
** דוראד אנרגיה
* טריא 
* רום גבס חיפוי וקירוי
** שיראור סחר ישיר
** אינובייט

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:משפחת לוזון
קטגוריה:רעננה: חברות
למה כתבת לי שיר

"**למה כתבת לי שיר**" (מוכר כ"**שיר**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-18 במאי 2001 בהוצאת חברת התקליטים NMC יונייטד אנטרטיינמנט, כסינגל המוביל מתוך אלבום האולפן השישי שלה, יותר ויותר (2001). הוא נכתב על ידי דני דותן בהפקה והלחנה של אלי אברמוב.

השיר הגיע למקום ה-15 במצעד העברי השבועי של רשת ג'.

## רקע
לאחר שהוציאה את "מוכר הפרחים" כסינגל האחרון מ- (1999), החליטה אינטרנשיונל לשנות את הכיוון המוזיקלי לטובת הקלטת בלדה אלקטרונית, בשונה ממה שצפו ממנה מבקרי המוזיקה באותה העת. "למה כתבת לי שיר" נשלח לרדיו ב-18 במאי 2001, והוצג כמועמד בפינה לשיפוטכם של רשת ג' בתחילת יוני באותה השנה.

זהו השיר הראשון של דנה בהפקתו של אלי אברמוב, שעבד עימה לצד דני דותן על כל אלבום האולפן השישי שלה, יותר ויותר (2001). אברמוב עבד עם אינטרנשיונל על שירים נוספים שהוציאה גם בהמשך הקריירה שלה. "למה כתבת לי שיר" הוגדר כשיר אלקטרוני המשלב מוזיקת פופ ומאופיין בדאון-טמפו.

## משמעות
"למה כתבת לי שיר" הציג צד שקט ועמוק יותר של אינטרנשיונל, והוא רמז על האופי של האלבום העתיד לצאת ועל הסגנון העמוק שזו כיוונה אליו באותה העת. בראיונות השונים לתקשורת שקיימה, אינטרנשיונל הסבירה שכעת היא יותר רגועה ושלווה: . בהמשך, התראיינה אינטרנשיונל והצהירה: .

ביוני 2017 אינטרנשיונל אישרה ש"למה כתבת לי שיר" יחודש במסגרת הקלטות אלבום האולפן החדש שלה שטרם יצא, כמחווה לפטירתו של אלי אברמוב. מתוך ההודעה לעיתונות שצורף לסינגל רותי: .

פירוש המשפט בצרפתית שמופיע במילים "" הוא "למה כתבת לי שיר?".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דני דותן
קטגוריה:שירים שהולחנו על ידי אלי אברמוב
קטגוריה:שירים שהופקו על ידי אלי אברמוב
קטגוריה:שירי אהבה בעברית
קטגוריה:שירים על מוזיקה
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת NMC יונייטד אנטרטיינמנט
בריאן פאסי

**בריאן פאסי** (בצרפתית: **Bryan Passi**; נולד ב-5 באוגוסט 1997) הוא כדורגלן צרפתי-קונגולזי המשחק בעמדת הבלם בנבחרת הרפובליקה של קונגו.

## קריירה
פאסי גדל במחלקת הנוער של מונפלייה וערך את הופעת הבכורה שלו בקבוצה הבוגרת בהפסד 2–0 בליג 1 למץ ב-21 בינואר 2017. הוא חתם על החוזה המקצועי הראשון שלו בקבוצה ב-14 בפברואר 2017.

ב-31 באוגוסט 2017 פאסי הצטרף בהשאלה ללה האבר מהליגה הצרפתית השנייה.

פאסי הוא יליד צרפת והוא ממוצא קונגולזי. הוא זומן לנבחרת הרפובליקה של קונגו לקבוצת משחקי ידידות בספטמבר 2022. הוא שיחק בנבחרת לראשונה עם בתיקו 3–3 עם נבחרת מדגסקר ב-24 בספטמבר 2022.

ב-23 ביולי 2023 חתם בהפועל תל אביב מליגת העל. אחרי ירידת הקבוצה לליגה הלאומית, ב-25 ביולי 2024 התיר המועדון את חוזהו של פאסי, והוא שוחרר מהקבוצה אחרי שהשתתף ב-29 משחקים בכל המסגרות הרשמיות, ועבר לשחק כמגן בקבוצת מפרה  מהליגה השנייה בפורטוגל.

## חיים אישיים
פאסי מגיע ממשפחה של כדורגלנים. סבו מצד אביו, קמיל פאסי, היה כדורגלן עבר קונגולזי, ומאמן בקריירה המאוחרת שלו. אביו, פרנק פאסי, הוא כדורגלן לשעבר ששיחק גם כן במונפלייה. דודו, ז'ראלד פאסי, היה גם כדורגלן ששיחק בנבחרת צרפת.

## קישורים חיצוניים

* 

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:צרפתים שמוצאם מהרפובליקה הדמוקרטית של קונגו
קטגוריה:כדורגלנים זרים בישראל
קטגוריה:כדורגלני הפועל תל אביב
קטגוריה:ספורטאים צרפתים בישראל
קטגוריה:צרפתים שנולדו ב-1997
גביע ווינר בכדורסל 2023

**גביע ווינר בכדורסל ל[[עונת 2023/2024 בליגת העל בכדורסל|שנת 2023]]** היא התחרות ה־18 להיווסדו של מפעל גביע ווינר סל. כל קבוצת ליגת העל לקחו חלק בטורניר מלבד עירוני נס ציונה שהשתתפה באותם הימים במוקדמות ליגת האלופות בכדורסל.

## הסיבוב הראשון
8 קבוצות השתתפו בסיבוב הראשון ו-4 קבוצות נוספות שסיימו בעונה שעברה במקומות 1–4 הצטרפו בשלב רבע הגמר, משחקי הסיבוב הראשון התקיימו באולמות של הקבוצות שסיימו במיקום גבוה יותר בעונה שעברה.

## רבע הגמר
בשלב רבע הגמר נפגשו 4 המנצחות מהסיבוב הראשון יחד עם 4 הקבוצות שהצטרפו בשלב זה, החל מרבע הגמר כלל המשחקים נערכו בהיכל קבוצת שלמה בתל אביב.

## חצי הגמר
לשלב חצי הגמר העפילו 4 המנצחות בשלב רבע הגמר.

חצי הגמר בין הפועל תל אביב למכבי תל אביב לא התקיים, לאחר שהפועל סירבה לעלות למגרש בעקבות החלטת אוהדיה להחרים את המשחק עקב יחס המשטרה לאוהדים. לאור זאת נענשה הפועל בהפסד טכני, ומכבי הוכרזה כמנצחת.

## גמר
בשלב הגמר נפגשו שתי מנצחות חצי הגמר. משחק הגמר התקיים ב־1 באוקטובר 2023 בתל אביב.

בעקבות אירועי חצי הגמר, הודיעו ארגוני אוהדים של מכבי תל אביב ושל הפועל ירושלים, כי יחרימו את המשחק, ולא יגיעו לעודד את קבוצותיהם.

## הערות שוליים

קטגוריה:2023 בישראל: כדורסל
קטגוריה:תחרויות כדורסל ב-2023
קטגוריה:עונות בגביע ווינר סל
מרי רוזנבלום

**מרי רוזנבלום** (שם נעורים: **מרי פרימן**; 27 ביוני 1952 – 11 במרץ 2018) הייתה סופרת מדע בדיוני וספרי תעלומות אמריקאית.

## ביוגרפיה
רוזנבלום נולדה בלויטאון, ניו יורק וגדלה באליסון פארק, פנסילבניה.
היא קיבלה תואר בביולוגיה ממכללת ריד באורגון. רוזנבלום השתתפה בסדנת הסופרים של קלריון ווסט בשנת 1988.

סיפורה הראשון התפרסם בשנת 1990 והרומן הראשון שלה בשנת 1993.
הקריירה שלה החלה בסוגת המדע הבדיוני, ובמידה רבה גם המשיכה בו. עם זאת, מ-1999 עד 2002 היא כתבה את סדרת הרומנים "תעלומות הגינון" בשם "מרי פרימן". בשנת 1994, היא זכתה בפרס קומפטון קרוק לרומן הביכורים הטוב ביותר עבור *The Drylands*.
בשנת 2009 היא זכתה בפרס סיידווייז להיסטוריה חלופית עבור הסיפור הקצר, "הקרבה"(Sacrifice).

באורגון, שם התגוררה רוזנבלום, רק 10% מכלל הטייסים הן נשים, ובגיל 57 השיגה רוזנבלום תעודת טיס במדינה זו.

רוזנבלום מתה ב-11 במרץ 2018, כאשר המטוס החד-מנועי אותו הטיסה התרסק ליד שדה תעופה דרומית ללה סנטר, וושינגטון.

## יצירות
### רומנים
* The Drylands (1993)
* Chimera (1993)
* The Stone Garden (1994)
* Devil's Trumpet (1999) writing as Mary Freeman
* Deadly Nightshade (1999) writing as Mary Freeman
* Bleeding Heart (2000) writing as Mary Freeman
* Garden View (2002) writing as Mary Freeman
* Water Rites (2006)
* Horizons (2007)

### אסופות
* Synthesis & Other Virtual Realities

### סיפורים קצרים נבחרים
* "Shoals" (2013) in Old Mars (anthology)
* "Home Movies" (2006) in Asimov's Science Fiction

## קישורים חיצוניים

* האתר של מרי רוזנבלום

## הערות שוליים

קטגוריה:טייסות אמריקאיות
קטגוריה:סופרות פנטזיה
קטגוריה:זוכי פרס סיידווייז
קטגוריה:סופרות מדע בדיוני אמריקאיות
קטגוריה:סופרי מדע בדיוני אמריקאים
קטגוריה:בוגרות מכללת ריד
קטגוריה:בוגרי מכללת ריד
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
כניסה למערכת

ממוזער| צילום מסך של מסך הכניסה של ויקיפדיה האנגלית
באבטחת מחשבים, **כניסה למערכת** הוא התהליך בו אדם מקבל גישה לתוכנת מחשב לאחר אימות זהותו. לרוב האימות הנדרש כולל סיסמה ושם משתמש. לעיתים קרובות, מערכות מאובטחות מודרניות דורשות אימות רב שלבי, שכולל את החלקים הרגילים (שם משתמש וסיסמה) ומסתמך בנוסף להם על גורם בלתי תלוי, כגון קוד אימות בהודעת דואר אלקטרוני או מסרון, עבור אבטחה מוגברת.

כאשר אין עוד צורך בגישה לתוכנה, המשתמש יכול **להתנתק** או **לצאת**.

## שימוש
[ימין|ממוזער| כניסה למערכת ב[טביעת אצבע, יישום אבטחה בנקאי עדכני]]
כניסה למערכת משמשת בדרך כלל לכניסה לעמוד, אתר או אפליקציה ספציפיים, שמשתמשים לא רשומים או מנויים לא יכולים לראות. לאחר שהמשתמש התחבר, ניתן להשתמש בהתחברות כדי לעקוב אחר הפעולות שהמשתמש ביצע בזמן שהוא מחובר לאתר. יציאה מהאתר מתבצעת לעיתים באופן אוטומטי בעת סגירת האתר ולעיתים נדרשת התנתקות באופן אקטיבי של המשתמש בעזרת פקודה או קישור שנועדו להתנתקות.

באתרי אינטרנט המשתמשים בקובצי Cookie, למעקב אחר פעולות, כאשר המשתמש מתנתק מהאתר, לרוב ימחקו קובצי העוגיות מהאתר. כאמצעי זהירות, אין להסתמך על אמצעי יציאה אוטומטיים (יציאה מהאתר וכיבוי המכשיר), במיוחד לא על מחשב ציבורי, אלא יש להתנתק במפורש ולהמתין לאישור שההתנתקות הושלמה.

## ראו גם
* אבטחת מחשב אישי
* OpenID
* סיסמה

## קישורים חיצוניים

קטגוריה:ממשקי משתמש
קטגוריה:אמצעי זיהוי
קטגוריה:אבטחת מידע
ישראלס פלאדס

**Israels Plads** (מילולית: כיכר ישראל) היא כיכר ציבורית גדולה במרכז קופנהגן, דנמרק, בקצה הצפוני של הכיכר שוק מזון מקורה.

## היסטוריה
ימין|ממוזער|200x200 פיקסלים| מראה האזור בטרם הביצורים הוצאו משימוש
### רקע
הכיכר ממוקמת באזור שהתפנה לאחר שביצורי העיר קופנהגן יצאו מכלל שימוש במחצית השנייה של המאה ה-19. עד אז השטח נותר ברובו לא מפותח שכן מחוץ לחומות העיר היה קיים איסור בנייה.

שוק ירקות שנקרא באותה עת גרוטטורבט Grønttorvet, נפתח ב-26 באפריל 1889

ימין|ממוזער|200x200 פיקסלים| ילדים מתאספים במזרקה בכיכר

### הרחבה ותנועה
החלק הצפוני של ישראל פלאדס של היום, בין Vendersgade ל-Frederiksborggade, לא היה במקור חלק מגרוטטורבט. הייתה קיימת בו מזרקה והיא הייתה ידועה בשם *Hundetorvet* (מילולית *כיכר הכלבים*), ככל הנראה בגלל שהיא הייתה פופולרית בקרב בעלי כלבים. בשנת 1913 שולב החלל בשטח השוק.

השוק בגרונטטורבט נסגר כאשר שוק הירקות החדש בואלבי נחנך ב-1 באוקטובר 1958.

שמו של גרנטטורבט שונה ל-Israels Plads ב-11 באוקטובר 1968, יום השנה ה-25 לרדיפות הנאצים נגד יהודים בדנמרק.

## קישורים חיצוניים

קטגוריה:אירופה: כיכרות
קטגוריה:קופנהגן: מבנים
קטגוריה:רחובות על שם ארץ ישראל ויישובים בה
המסלול הבין-לאומי של בחריין

**המסלול הבין-לאומי של בחריין** (בערבית: **حلبة البحرين الدولية**) הוא מסלול מרוצים בו מתקיימים מגוון מרוצים בקטגוריות שונות, כשהבולט שבהם הוא גרנד פרי בחריין המתקיים מאז פתיחת המסלול בשנת 2004, כחלק מאליפות הפורמולה 1. אורכו הכולל של המסלול הוא 5.412 ק"מ וקיימות מגוון תצורות בהן ניתן להתחרות.

## היסטוריה
בניית המסלול הוגדרה כיעד לאומי של בחריין ונעשתה ביוזמה של נסיך הכתר של בחריין סלמאן בן חמד אאל ח'ליפה, המשמש גם כנשיא כבוד של הפדרציה המוטורית של בחריין. בבניית המסלול הושקעו 56.2 מיליון דינר בחרייני (כ-155 מיליון דולר). בניית המסלול החלה בשנת 2002, כאשר הגרנד פרי הראשון נקבע לשנת 2004. מתכנני המרוץ חששו שבניית המסלול לא תסתיים בזמן וביקשו לדחות את קיום מרוץ הבכורה. ברני אקלסטון, מנהל אליפות הפורמולה 1, דחה את הבקשה. בסופו של דבר הבנייה לא הושלמה עד סופה, אך אפשרה את קיום המרוץ, שהסתיים בניצחונו של מיכאל שומאכר.

בשנת 2007 היה המסלול לראשון שזוכה באות המצוינות של הפדרציה הבין-לאומית לרכב שניתן בשל אמצעי הבטיחות במסלול, אמצעי הטיפול הרפואי והשימוש המתקדם שנעשה בטכנולוגיה לצורך קידום נושאים אלה.

גרנד פרי בחריין היה אמור להיות מרוץ הפתיחה של עונת 2011. אירועי האביב הערבי הוביל למצב פוליטי מתוח גם במדינה והדבר הוביל לדחיית מרוץ הפתיחה בשבועיים ובהמשך הוחלט על ביטולו. בתחילת חודש יוני הודיעה FIA על כוונתו לקיים את המרוץ בחודש אוקטובר. ההודעה זכתה לביקורות רבות, הבולט מבין המבקרים היה נהג העבר דיימון היל. שבוע לאחר ההודעה על קיום המרוץ, הוציאה FIA הודעת ביטול סופית לאירוע.

## תכנון ובניה
המסלול תוכנן בידי האדריכל הגרמני הרמן טילקה. חברת Cebarco-WCT הייתה החברה שהובילה את פרויקט הבנייה, שנאמד בסכום של כ-155 מיליון דולר. המסלול כולל שישה תוואים שונים בהם ניתן להתחרות כולל מסלול אובלי ומסלול ישר המיועד למרוצי דראג.

על מנת למנוע מהחול המדברי לכסות את המסלול, רוסס החול בסביבות המסלול בחומרים דביקים שמונעים ממנו לעוף במהלך המרוצים. החומר ממנו עשוי המסלול יובא ממחצבה בבייסטון היל ממחוז שרופשייר באנגליה. החומר מייצר אחיזה גבוהה מאד למכוניות במהלך המרוץ.

בפברואר 2014 נקראה הפנייה הראשונה במסלול על שמו של מיכאל שומאכר, נהג המרוצים שזכה שבע פעמים באליפות הפורמולה 1, ונפצע קשה כמה חודשים קודם לכן בתאונת סקי.

### תוואי המסלול

File:Bahrain International Circuit--Grand Prix Layout.svg|"מסלול הגרנד פרי".משמש את גרנד פרי בחריין בין השנים 2004–2009 ומאז שנת 2012
File:Bahrain International Circuit--Endurance Circuit.svg|מסלול הסיבולת. שימש בגרנד פרי של עונת 2010
File:Bahrain International Circuit--Outer Circuit.svg|המבלול החיצוני.  שימש בגרנד פרי סאחיר (2020)
File:Bahrain International Circuit--Paddock Circuit.svg|מסלול הפאדוק
File:Bahrain International Circuit--Inner Circuit.svg|אואזיס (המסלול הפנימי)
File:Bahrain International Circuit--Flat Oval.svg|המסלול האובלי


## שיאי מסלול

רשימת השיאים מעודכנת למרץ 2023

## קישורים חיצוניים
* 

## הערות שוליים

קטגוריה:בחריין: ספורט מוטורי
קטגוריה:מסלולי מרוצים
אל תשמעי לקול ליבך

"**אל תשמעי לקול ליבך**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה התשיעית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

## על השיר
"אל תשמעי לקול ליבך" נכתב והולחן על ידי משה בן שאול ונתן כהן, שגם הפיק אותו. ב-16 באוגוסט 1976 נכנס למצעד הפזמונים השבועי של רשת ג' במקום ה-19. ב-18 באוקטובר עלה למקום השלישי, שיאו במצעד השבועי. לבסוף, ב-8 בנובמבר, יצא מהדירוג לאחר שנים-עשר שבועות צעידה רצופה. גם בגלי צה"ל הגיע השיר למקום השמיני, ובסך הכל בילה עשרה שבועות בו.

## מיקומי שיא

## קישורים חיצוניים

## הערות שוליים

קטגוריה:שירי אילנית
קטגוריה:שירים בעברית
קטגוריה:סינגלים בהוצאת הד ארצי
אסף זגה

**אסף זגה** (נולד ב-5 בדצמבר 1996) הוא שחקן ישראלי.

## ביוגרפיה
זגה נולד בבאר שבע, גדל והתחנך במקיף א' באר שבע במגמת תיאטרון. את שירותו בצה"ל עשה בחיל הים. בתום שירותו הצבאי למד משחק בגודמן - בית ספר למשחק בנגב. בתום לימודי המשחק, החל ללמוד תואר ראשון בתרבות יצירה והפקה ב.

### קריירה
#### קולנוע וטלוויזיה
ב-2021 שיחק בתפקיד אורח כעבריין מתחיל - בפרק הראשון בלבד בסדרת הדרמה-מתח "השוטרים". לאחר שכותבי הסדרה "השוטרים" אהבו את תפקידו הקטן מהעונה הראשונה, הוא קיבל תפקיד מרכזי בעונה השנייה - ישי, יד ימינו של באומן. באותה שנה גילם חייל שומר בגבול בסדרה "אזהרת מסע" של HOT.

בשנת 2022 שיחק בתפקיד עבריין שפרץ לאורווה בסדרה "פאודה" של yes בעונתה הרביעית. באותה השנה שיחק גם בסרט "אישה בואדי".

בשנת 2023 שיחק בתפקיד דוד בסדרה "אלף" של yes בתור הבן של הנשיא המדינה, לצד יעקב זדה-דניאל, ואברהם שלום לוי. באותה שנה שיחק בתפקיד האח של רותי בסדרה "שישה אפסים" של כאן 11 לצד שני קליין, עופר חיון ועוד. בנוסף שיחק בתפקיד חייל שומר גבול בסדרה "שמיים אדומים" של רשת 13.

בשנת 2024 שיחק בעונה השלישית של "מנאייכ".

בשנת 2026 השתתף בעונה העשירית של תוכנית הריאלטי "המירוץ למיליון" שמשודרת בקשת 12.

#### תיאטרון
בשנת 2021 שיחק בהצגה "הארדקור" של גודמן - בית ספר למשחק בנגב.

בשנת 2022 שיחק בהצגה "אחד משלנו" של תיאטרון באר שבע בתפקיד דדה הנהג, על פי הסרט באותו שם שביים אורי ברבש.

באותה השנה שיחק בהצגה "גיבור" של תיאטרון באר שבע במספר תפקידים שונים: בארדו, מפכ"ל המשטרה וסרסור.

בשנת 2023 שיחק בהצגה "צומת וולקן" של תיאטרון באר שבע בתפקיד בסיסט הלהקה ולוחם אש, על פי הסרט באותו שם שביים ערן ריקליס.

באוגוסט 2023 החל לשחק בהצגה "כולם היו בניי" של תיאטרון באר שבע, בתפקיד פרנק השכן האסטרולוג.

### חיים אישיים
זגה נשוי לטל פורטל והם מתגוררים בבאר שבע.

## קישורים חיצוניים

*
*

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מתחרי המירוץ למיליון (ישראל)
קטגוריה:בוגרי תיכון מקיף א' (באר שבע)
קטגוריה:בוגרי גודמן - בית ספר למשחק בנגב
קטגוריה:ישראלים שנולדו ב-1996
אליפות אירופה בכדורסל עד גיל 20 2017

**[[אליפות אירופה בכדורסל עד גיל 20]] לשנת 2017** נערכה בתאריכים 15–23 ביולי 2017 ביוון.

במשחק הגמר ניצחה מארחת הטורניר  את , וזכתה באליפות אירופה בפעם השלישית בתולדותיה.

## הקבוצות המשתתפות
בתחרות השתתפו 16 נבחרות:
* 
* 
* 
*  - מקום 2 אליפות אירופה עד גיל 20 דרג ב' 2016
* 
* 
*  -  מקום 3 אליפות אירופה עד גיל 20 דרג ב' 2016
* 
* 
*  - מקום 1 אליפות אירופה עד גיל 20 דרג ב' 2016
* 
*  - האלופה המכהנת לשנת 2016
* 
* 
* 
* 

## הערים המארחות

## שלב הבתים
בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

### בית א'

### בית ב'

### בית ג'

### בית ד'

## שלב הנוקאאוט

## משחקי הדירוג
### מקומות 5–8

### מקומות 9–16

### מקומות 13–16
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

## פרסי הטורניר
### [[MVP]]
*  וסילי צ'רמפופולוס

### חמישיית הטורניר
*  תמיר בלאט
*  וסילי צ'רמפופולוס
*  טריגבי הילנסון
*  אנטוניס קוניאריס
*  אמין נואה

### מלך הסלים
*  סביאטוסלב מיכאיליוק - 20.4 למשחק

### מלך הריבאונדים
*  סימון בירגנדר - 13.8 למשחק

### מלך האסיסטים
*  תמיר בלאט - 10.1 למשחק

## דירוג סופי
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.

## קישורים חיצוניים
* 
קטגוריה:תחרויות כדורסל ב-2017
קטגוריה:יוון: כדורסל
קטגוריה:יוון: ספורט
קטגוריה:הרקליון: ספורט
קטגוריה:אליפות אירופה בכדורסל עד גיל 20
קטגוריה:תחרויות כדורסל ביוון
קטגוריה:2017 באירופה
עקומים! (סדרת טלוויזיה, 2022)

**עקומים!** (באנגלית: **!Warped**) היא סדרת טלוויזיה קומית-אמריקאית שנוצרה על ידי קווין קופלו והית' סייפרט ששודרה בערוץ ניקלודיאון מה-16 בינואר עד ה-31 במרץ 2022. וב-ישראל הסדרה שודרה בפברואר 2022. בסדרה מככבים קייט גודפרי, אנטון סטארקמן, אריאנה מולקרה וכריסטופר מרטינז.

## עלילה
הסדרה עוקבת אחר מיילו, החנון החביב שעובד בחנות קומיקס. מיילו נאלץ להתמודד עם העובדה הזאת שהבוס שלו קיבל לעבודה של מיילו את רובי המוזרה והנרגשת. וביחד הם עושים הרבה צחוקים ושטויות.

## דמויות
### ראשיות
* **מיילו** (**אנטון סטארקמן**) - מיילו מנהל את חנות הקומיקס, והוא מומחה קומיקס. לעיתים קרובות הוא מתנהגת באופן אחראי כשהוא וחבריו חווים מצבים מסובכים ודברים מוזרים.
* **רובי** (**קייט גודפרי**) - רובי היא נערה מוזרה ונרגשת מאוד. רובי מתחילה לעבוד בחנות קומיקס עם מיילו לאחר המעבר לעיר. מלבד שהיא גם מומחית קומיקס כמו מיילו, היא גם אומנית ממש טובה ועוזרת למיילו ברומן הגרפי שלו, היא עוזרת בכך שהיא מעצבת לו את הדמויות.
* **דארבי** (**אריאנה מולקרה**) - הוא חבר של מיילו ורובי, שאוהב להתחפש לדמויות בדיוניות.
* **הרלי** (**כריסטופר מרטינז**) - חברה של מיילו, רובי ודארבי, שעובדת בפיצרייה שמעל חנות הקומיקס בקניון, למרות שהרלי מזניחה לפעמים את העבודה שלה.

### משניות
* **רן** (**מקנזי לי-פוסטר**) - רן היא ילדה קטנה שנמצאת לפעמים בחנות הקומיקס וקוראת קומיקס לנערים ומבוגרים.
* **ווילסון** (**מילאן קרטר**) - הבעלים של חנות הקומיקס והבוס של מיילו ורובי.

## סקירה כללית

## פרקים
### עונה 1

## הפקה
ב-23 באוקטובר 2020, הוכרז שניקלודיאון הזמין פיילוט לסדרה "עקומים!" סדרת טלוויזיה-קומית שנוצרה על ידי קווין קופלו והית' סייפרט. קווין קופלו, הית' סייפרט וקווין קיי משמשים כמפיקים בפועל. ב-18 במרץ 2021, ניקלודיאון הכריזה רשמית שהיא מאשרת את צילום ושידור הסדרה! כסדרת טלוויזיה קומית. צוות השחקנים של הסדרה כולל את קייט גודפרי בתור רובי, אנטון סטארקמן בתור מיילו, אריאנה מולקרה בתור דארבי וכריסטופר מרטינז בתור הרלי. את פרק הפיילוט ביים יונתן ג'אג. ב-20 בדצמבר 2021, הוכרז שהסדרה תעלה לאקרנים ב-20 בינואר 2022; עם זאת, הסדרה החלה להיות משודרת ב-16 בינואר 2022, שסומנה כהצצה. הסדרה הסתיימה לאחר עונתה היחידה ב-31 במרץ של אותה שנה.

## רייטניג בארצות הברית

## קישורים חיצוניים

קטגוריה:ניקלודיאון: תוכניות וסדרות
קטגוריה:תוכניות טלוויזיה באנגלית
קטגוריה:תוכניות טלוויזיה שעלו לשידור בשנות ה-2020
קטגוריה:סדרות טלוויזיה אמריקאיות שעלו לשידור בשנת 2022
מרמוסט שחור-ראש

**מרמוסט שחור-ראש** (שם מדעי: *Mico nigriceps*) הוא מין פרימט קטן ממשפחת המרמוסטיים מהסוג מרמוסט בהיר, המצוי ביערות אמריקה הדרומית והוא אנדמי ליערות מזרח ברזיל. אף שתפוצתו אינה ברורה לחלוטין היא כנראה נמצאת בין נהר מדיירה במערב, הנהר "Dos Marmelos River" בצפון ובמזרח ובדרום עד לנהר "Ji-Paraná River". קוף זה נמצא בטבע במצב של קרבה לסיכון והוא תואר ב-1992 בידי החוקרים פרארי ולופז.
## מאפיינים
זהו קוף קטן באורך של 21 ס"מ בקירוב והזנב מגיע לאורך 33 ס"מ והוא מגיע עד למשקל 370 גרם. הוא בעל שיער אפור זית בגבו והחזה והרגליים צהבהבים. הזנב שחור והפנים אפורות כהות וחסרות שיער. במראהו הוא מזכיר מאוד את המין מרמוסט כסוף, אשר לו פנים ורודות.

הקוף חי בטבע ביערות גשם טרופיים ויערות סבוכים, לעיתים באזורים מוצפים או ביערות לחים נוספים. הם פעילי יום שוכני עצים היורדים לקרקע לעיתים רחוקות ולרוב ניזונים בקבוצות קטנות מהעצים, כשמזונם כולל פירות, חרקים שונים ולשד ושרף עצים.

## קישורים חיצוניים

## הערות שוליים

קטגוריה:מרמוסטיים
קטגוריה:ברזיל: מינים אנדמיים
קטגוריה:ברזיל: יונקים
קטגוריה:בעלי חיים שתוארו ב-1992
קטגוריה:ערכים שבהם מתאר הטקסון אינו מתאים
בתי אהובתי

**בִּתִּי אהובתי** הוא סרט קולנוע עלילתי ישראלי שביים וכתב איתן גרין. הסרט בכיכובם של ששון גבאי וסיון לוי דובר צרפתית ועברית והוצג לראשונה בפסטיבל הקולנוע ירושלים ב-2023.

## עלילת הסרט
שמעון אוחיון (ששון גבאי) מגיע לפריז לבקר את בתו אלמה (סיון לוי) הנשואה לדורי (עידו ברטל) ואת בנם (נכדו). דורי עובד בזמן זה על הגשת עבודת הדוקטורט שלו ואלמה לומדת אנימציה אצל מורה בשם ז'ורז'.

במהלך הביקור מגלה האב שבתו ובעלה חווים משבר בנישואיהם, אך מה שנראה לכאורה כרומן מחוץ לנישואים של הבעל מתברר כדבר אחר לחלוטין וכסיפור מורכב יותר. תוך כדי הביקור האב ובתו חווים משברים משותפים ומגלים זה על זו תכונות, רצונות ותשוקות שונות.

ברקע ניצבת חברותו החזקה של שמעון עם חברו הטוב ניסים (אלברט אילוז) ואשתו ויוי (אוולין הגואל).

## קבלה
### ביקורות
הסרט זכה לביקורות משבחות. שני ליטמן מ"הארץ" כתבה: "'בִּתִּי אהובתי' של איתן גרין הוא סרט עדין ומשוחק היטב על אב הלומד שהוא אינו אחראי לחיי בתו על קשייהם וכישלונותיהם. נקודות החוזקה העיקריות של הסרט הן המשחק המדויק והנוגע ללב כתמיד של ששון גבאי, וגם של סיון לוי שזכורה מהתפקיד המצוין שגילמה בסרט "שש פעמים", וגם כאן היא מתאפיינת בעידון ובעומק רגשי. גם דמויות המשנה משורטטות באמפתיה רבה בידי הבמאי והשחקנים".

מרלין וניג מ"פורטפוליו" כתבה: ״׳זו יצירה קולנועית בעלת מבע מאופק ונקי, שדורשת מהצופים מבט מעמיק, אבל כזה שהם כנראה ישמחו שהעניקו לו. באופני המבע האסתטיים שומר גרין על מבע מאופק ונקי. צירופים סימטריים של פריימים, לצד הינדוס מדוקדק של העדשה, שפורטת על מרקמם של צירופי הצבעים והפוזיציות של הדמויות והפעולות שלהן. סיון לוי, שמגלמת את אלמה, מצליחה לגבש הופעה בלתי נשכחת של נשיות מפוצלת וסדוקה. ניכר שהבימוי אורג ניואנסים של רגש בעבודת בימוי נקייה, באופן מופתי, שממשיך ומהדהד אחרי הצפייה. קריאת התיגר שלו על הציפיות המובנות מאליהן מאלמה, היא נועזת ופמיניסטית. ששון גבאי בתפקיד שמעון עושה את אחד מתפקידיו המרשימים בקולנוע הישראלי, כשגם הוא מתפצל בין הגבריות המעודנת לבין בחירת האקט המצופה ממנו כאב.

לגלות את היופי במבט אחד קצר של אב אל בת – זה לגלות את מה שאי אפשר להגיד בדרך ארוכה של מילים. יצירות כאלו כמו בתי אהובתי דורשות מהצופה מבט מעמיק, באופן שגם אם יערערו עליהן או ימצאו שאינן חפות מפגמים, יגלו שהן נושאות אמת, רצינות ומחויבות למורכב. אלו היצירות שמחויבות לאמנות הקולנוע, כמו גם לשבחים".

יאיר הוכנר מסרט כתב "הקולנוען הוותיק איתן גרין חוזר עם סרט חדש ואפשר לכתוב עליו שהוא אולי סרטו המסחרי ביותר. הסרט הזה הוא סרט של שחקנים ובראשם ששון גבאי, סיון לוי, אלברט אילוז, עידו ברטל ואוולין הגואל הנותנים כאן את נשמתם ועושים עבודה נפלאה בתפקידים המתלבשים עליהם כמו כפפה ליד. לוי יוצרת דמות רבת רבדים של אישה צעירה שהתכתיבים החברתיים סותרים את רצונותיה ותשוקותיה. גבאי נפלא כאב הלומד את כאבה וחלומותיה הלא ממומשים של בתו ואינו יודע כיצד לסייע."

גם מבקר הקולנוע שמוליק דובדבני מynet החמיא לסרט: "בתי אהובתי״ זהו סרט על ישראלי בפריז, סרט ישראלי בפריז, סרט שמזכיר לנו את המסורת שממנה מגיע גרין, מיוצרי ומורי הקולנוע הוותיקים בישראל, שפנתה אי-אז בשנות ה-60 אל הקולנוע האירופאי, במיוחד זה הצרפתי, כמקור של השראה. "בתי אהובתי" הוא סרט נבון ומאופק על רגש. כמיטב הקולנוע הצרפתי, אבל ישראלי כל כך."

למרות הביקורת הטובה מצד מבקרים ישראלים, הסרט זכה לציון הנמוך 6.0 ב-IMDb.

## קישורים חיצוניים

* 
* דף הסרט באתר פסטיבל הקולנוע

## הערות שוליים

קטגוריה:סרטי 2023
קטגוריה:סרטים ישראליים משנת 2023
קטגוריה:פריז בקולנוע
ירדן אוזל

**ירדן מלכה אוזל** (נולדה ב-11 בפברואר 2001) היא כדורגלנית ישראלית, המשחקת בעמדת החלוצה והכנף במכבי פנתרות אשדוד מהליגה הלאומית ובנבחרת ישראל.

## קריירת מועדונים
אוזל החלה את הקריירה שלה בקבוצת הנערות של הפועל קטמון ירושלים, בשורותיה שיחקה בעונות 2015/16-2018/19, ועמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19, כאשר היא כובשת צמד בגמר הגביע.

בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות. בעונה זו, השתתפה אוזל ב-14 משחקים בליגת העל במסגרת האקדמיה, ובעונה העוקבת ב-12 משחקים. במקביל במשך שתי עונות אלו התאמנה ושיחקה בקבוצת הנערות של הפועל קטמון ירושלים - שירה בנקי.

בעונת 2019/20, עברה אוזל לשחק במדי מכבי בנות עמק חפר, שם צברה 11 הופעות בליגת העל.

בעונת 2020/21 עברה אוזל לאס"א תל אביב, שם הופיעה 16 פעמים בליגת העל, 3 פעמים בגביע המדינה, ופעמיים בגביע אתנה, כאשר היא כובשת 3 פעמים בליגה, שער אחד בגביע המדינה, ושער בגביע אתנה.

בעונת 2021/22 חתמה אוזל במ.ס. קריית גת, ובחודש ינואר 2022, לאחר 9 הופעות ליגה ושער אחד (בנוסף לשער במוקדמות ליגת האלופות וכן 4 הופעות בגביע אתנה עם 4 כיבושים), עברה לשחק בהפועל מרמורק, שם סיימה את העונה עם 11 הופעות.

לקראת עונת 2022/23, חתמה אוזל בקבוצת לקטמיה מהליגה הראשונה בקפריסין, ובפברואר 2023 עברה להפועל קטמון ירושלים בליגת העל, המועדון בו החלה את דרכה בכדורגל. עד לסיום העונה כבשה אוזל 4 שערים ב-9 הופעות בליגה, ועוד שער אחד בשני משחקי גביע המדינה, כאשר הקבוצה מפתיעה ומסיימת במקום השני בליגה בעונת הבכורה שלה בליגה.

בינואר 2024 חתמה במכבי פנתרות אשדוד מהליגה הלאומית.

## בנבחרת ישראל
אוזל הופיעה 5 פעמים במדי נבחרת ישראל בכדורגל נשים עד גיל 17, ו-4 פעמים במדי הנבחרת הצעירה עד גיל 19.

ב-24 בפברואר 2021 ערכה את הופעת הבכורה שלה בנבחרת הבוגרת, בתבוסה 12:0 מול נבחרת איטליה במסגרת מוקדמות אליפות אירופה 2021, ובהמשך אותה שנה שותפה פעם נוספת בהפסד לטורקיה 2–3.

## קישורים חיצוניים
* פרופיל, באתר ההתאחדות לכדורגל בישראל
* 

## הערות שוליים

2023 05
קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:כדורגלניות הפועל קטמון ירושלים
קטגוריה:ישראליות שנולדו ב-2001
קטגוריה:ישראלים שנולדו ב-2001